Dieet-blogger Hélène Horak beantwoord jou kwelvrae
JY LEES NOU Dieet-blogger Hélène Horak beantwoord jou kwelvrae
Hélène Horak se blog oor haar gewigsverlies op SARIE.com is een van ons gewildste blogs nóg. Haar gewigsverlies van 70kg het baie vroue geïnspireer om gesonder te leef.
Hélène Horak se blog oor haar gewigsverlies op SARIE.com is een van ons gewildste blogs nóg. Haar gewigsverlies van 70 kg het baie vroue geïnspireer om gesonder te leef.
Ons het vir byna ’n maand elke weeksdag saam met haar die pad gestap en ons onthul nou haar nuwe lyf in die April-uitgawe van SARIE. Intussen beantwoord sy lesers se dieet- en leefstyl-vrae op SARIE.com.
Hoe sê jy nee vir soetgoed?
Tessa Bothma vra: Asb help! Hoe kom jy jou verslawing aan soetgoed (veral gebak) te bowe!! Ek sukkel baie!
Hélène: Dis baie moeilik, ek weet. Ek het elke dag ’n stryd daarmee. Maar ek eet mooi deur die week sodat ek oor die naweek ’n lekker dingetjie kan eet. Natuurlik nie te veel nie. Ek eet selfs ’n lekkertjie deur die week. Ek weet net as ek dit gedoen het, sal ek minder kos kan eet. As jy faal en wel laf geraak het en ’n hele pak koeksisters opgeëet het, moet jy net opstaan, afstof, jouself vergewe en aangaan. Dit help nie jy gebruik een mistasting om heeltemal van die wa af te val nie.
Wat en hoeveel eet jy deur die dag?
Jana Etsebeth Hough sê: Ek wil graag ’n uiteensetting sien van wat jy deur die dag geëet het en hoeveel.
Hélène: Dis wat ek vandag geëet het.
Hawermout (147 kal)
3 koppies koffie met laevet-melk en sonder suiker (25 kal per koppie)
Spanspek: een koppie (60 kal)
Perske (60 kal)
Slaai, drie koppies (60 kal)
Feta-wiel (100 kal)
Vis met gekrummelde korsie (120 kal)
Druiwe: een koppie (75 kal)
Geroosterde groente: een koppie (165 kal)
Appel (50 kal)
Springmielies: 5 koppies (klaar gespring) in olie gemaak (140 kal)
15 amandels (170 kal)
Dis ’n totaal van min of meer 1 200 kalorieë.
Hélène se oefenroetine
"Ek dink dis belangrik om te noem watter oefening ek doen, want dit is ’n groot deel van my gewigsverlies en beter leefstyl."
20 min op die elliptical trainer
20 minute fietsry
Een uur pilates
10 min hardloop op die trapmeul (treadmill)
Ek herhaal die volgende 5 keer: 48 lunges met 10 kg op my skouers; 24 squats met 10 kg op my skours; 24 bicep curls; 24 t- oefeninge; 24 pec-oefeninge; 24 skoueroefeninge met ’n 5 kg-gewig; 24 burpees; 24 leg lifts links en 24 regs; 24 bicycle sit-ups
20 min ski-masjien
10 min hardloop
10 min springtou
10 min roeimasjien
20 min elliptical trainer
Een uur oefening saam met my instrukteur
5 km pretdraf saam met my kinders en man
Het jy ’n vraag vir Hélène? Vra dit onderaan dié artikel, of deel dit met ons op ons Facebook- of Twitter-blad! Gebruik die hashtag#HeleneHorak en gesels saam!
Dieet-blogger Hélène Horak beantwoord julle vrae
*Hélène is nie ’n dieetkundige nie. Haar raad is wat vir haar gewerk het. Praat met jou dokter as jy gewigsprobleme het of voordat jy ’n streng dieet of oefenprogram begin volg.